EkBass/fiwiki-20250220-pages-articles huggingface dataset:
Halisten kylämäki

Halisten kylämäki on Maarian pitäjän Halisten kylän historiallinen keskusalue Turun Halisissa Aurajoen rannalla. Läheisen Kuralan kylämäen tapaan se on ollut asuttuna yhtäjaksoisesti rautakaudelta asti. Kylän perinteinen rakenne on vieläkin säilynyt, ja rakennukset ovat pääosin 1800-luvulta ja 1900-luvun alusta. Rakennuskantaan kuuluu myös tätä vanhempia 1700-luvun aittoja. Kylämäki muodostaa yhdessä viereisen Halistenkosken ja Turun vesilaitoksen rakennusten kanssa yhden Suomen valtakunnallisesti merkittävistä rakennetuista kulttuuriympäristöistä. Halisten kylämäkeen kuuluu kolme tilaa: Tätilä, Komonen ja Koski-Frantsi. ==Kylämäen historia== Kylämäen asutushistoria alkaa jo rautakaudelta, mistä todistavat kylää ympäröivät rautakautiset muinaisjäännökset. Kylämäen alueeltakin tunnetaan yksi rautakautinen kuppikallio.Museovirasto: Tätilä, viitattu 3.9.2019. Alun perin Räntämäen eli Maarian pitäjään kuulunut Halisten kylä mainitaan ensimmäisen kerran vuonna 1352 asiakirjassa, joka koskee talonpoikien ja Turun piispa Hemmingin välistä riitaa Halistenkosken patoamisesta.Diplomatarium Fennicum: DF 622, viitattu 3.9.2019. Saman asiakirjan mukaan Halistenkoskessa sijaitsi jo tällöin mylly, joita koskessa on myöhempinä vuosisatoina ollut useita. 1500-luvulta eteenpäin jauhomyllyn rinnalle rakennettiin säämiskämylly ja Suomen ensimmäinen verkatehdas. Myös Turun dominikaanikonventti omisti keskiajalla myllyn Halisissa.Diplomatarium Fennicum: DF 3359, viitattu 3.9.2019. Kylän kolme tilaa olivat olemassa viimeistään 1560, jolloin niiden nimet olivat Tätilä (myöhemmin Kreula), Kallonen (nyk. Komonen) ja Löytänä (Frantsi, nykyisin Koski-Frantsi). Talot olivat nykyisillä paikoillaan viimeistään isojaon aikaan 1787. Aiemmin Maarian kuntaan kuulunut Halinen liitettiin Turkuun vuonna 1944. ==Lähteet== * ===Viitteet=== Luokka:Turun historia Luokka:Turun mäet Luokka:Valtakunnallisesti merkittävät rakennetut kulttuuriympäristöt Suomessa
Karl Björnberg

Karl Björnberg (1696–1775) oli ruotsalainen upseeri, joka oli sotilasarvoltaan kenraaliluutnantti. Björnberg toimi Suomenlinnan komendanttina vuodesta 1765 lähtien. Hänet tunnettiin järkkymättömänä säätyvallan kannattajana. Kustaa III:n vallankaappauksen yhteydessä elokuussa 1772 eversti Jakob Magnus Sprengtporten pidätti Björnbergin ja varmisti näin käytännössä kaappauksen onnistumisen Suomessa. ==Lähteet== * Luokka:Ruotsalaiset kenraalit Luokka:Vuonna 1696 syntyneet Luokka:Vuonna 1775 kuolleet
Traillinsaari

Traillinsaari () on saari itäisessä Grönlannissa. Saaren pinta-ala on 1 884 km², ja se sijaitsee Koillis-Grönlannin kansallispuistossa. Saari on nimetty eläintieteilijä Thomas Stewart Traillin mukaan. Saaren korkein kohta on 1 884 m:n korkeudella merenpinnasta.Peakbagger.com - Traill High Point ==Lähteet== Luokka:Grönlannin saaret
The Original Soundtrack

The Original Soundtrack on englantilaisen rockyhtye 10cc:n kolmas albumi ja ensimmäinen, joka julkaistiin Mercury Records -levymerkillä. Se äänitettiin kuten kaksi edellistäkin albumia Strawberry Studiolla Stockportissa. Levy julkaistiin maaliskuussa 1975. Kannen suunnitteli Hipgnosis -ryhmä , piirtäjänä Humphrey Ocean. Albumi oli suuri kaupallinen menestys Englannissa kivuten myyntilistalla sijalle 4. Levy pysyi top-100:ssa yhteensä 40 viikkoa. USA:ssakin levy myi hyvin ollen parhaimmillaan sijalla 15. Albumin avauskappale on pitkä, yli 8 minuuttia kestävä minioperetti "Une Nuit á Paris (One Night In Paris)". Kappaleesta nappasi Andrew Lloyd Webber alkusoiton vuoden 1986 musikaaliin "The Phantom of the Opera". Albumin singlehittejä olivat "Life is a Minestrone" (UK nro 7) sekä "I´m Not In Love", joka nousi singlelistalla jopa Britannian ykköseksi kesäkuussa 1975. == Kappaleet == A-puoli: # # # B-puoli: # # # # # == Esittäjät == * Graham Gouldman (basso, kitarat, laulu, lyömäsoittimet) * Eric Stewart (kitarat, koskettimet, laulu) * Kevin Godley (rummut, lyömäsoittimet, laulu) * Lol Creme (kitarat, koskettimet, lyömäsoittimet, laulu) Luokka:10cc:n albumit Luokka:Vuoden 1975 albumit
Afro

Afro on kampaus tai hiustyyli, jossa on ideana saada hiukset kauas päänahasta. Tämä muodostaa pallomaisen, tuuhean kampauksen. Afrohiukset ovat yleensä karheat, villamaiset, hyvin kuivat ja kiharat, ja kuontalon muoto on yleensä pallon muotoinen tai vastaava. Afroja on kuitenkin monenlaisia. ==Luonnonafro== Luonnonafroksi kutsutaan afroa, joka on ihmisellä luonnostaan, eli hän on syntynyt tuuheahiuksiseksi ja pystytukkaiseksi. Monilla on myös pieni luonnonafro vauvana, mutta kun hiukset kasvavat, afro lähtee. Todellisuudessa afro on luonnonkampaus, hoitamaton ja tehty ilman kemikaaleja. Afrosta tuli niin suuri menestys, että sitä alettiin kopioida ja siitä tehtiin peruukkeja. Luokka:Hiustyylit
Töyhtöelenia

Töyhtöelenia (Elaenia flavogaster) on Keski- ja Etelä-Amerikassa sekä Länsi- Intian saaristossa tavattava tyranneihin kuuluva varpuslintu. == Koko ja ulkonäkö == Kooltaan töyhtöelenia on 16-17 cm:n pituinen. Selästään laji on oliivinruskea, ja siivet ja pyrstö ovat harmaammat. Siivissä on myös kaksi valkoista siipijuovaa. Päälaella on selvästi erottuva töyhtö, ja silmien ympärillä on valkoiset renkaat. Vatsastaan töyhtöelenia on vaaleankeltainen. Ulkonäöltään töyhtöelenia muistuttaa erityisesti savannieleniaa (Elaenia chiriquensis), joka on kooltaan hieman pienempi ja jonka töyhtö ei ole yhtä selvästi erottuva. == Levinneisyys ja elinympäristö == Keski-Amerikassa töyhtöelenian levinneisyysalue ulottuu Meksikosta Panamaan. Etelä-Amerikassa lajia tavataan Andeilla Venezuelasta Kolumbiaan, Guyanasta, Surinamesta, Ranskan Guayanasta, Brasiliasta, Paraguaysta ja Argentiinan pohjoisosista. Lintu puuttuu paikoitellen Amazonian keskiosista. Lisäksi töyhtöeleniaa tavataan Trinidad ja Tobagosta ja monilta muilta Pienten Antillien saarilta. Linnun elinympäristöä ovat metsät, savannit, pensaikot ja puutarhat. Töyhtöelenian elinympäristöt sijaitsevat yleensä alle 1 500 metrin korkeudella merenpinnasta, mutta Andeilla lajia tavataan korkeammallakin kasvavista metsistä. == Elintavat == Töyhtöeleniat liikkuvat yleensä pareittain, mutta niitä voi nähdä myös suurina äänekkäinä parvina hedelmäpuissa. Kun linnut ovat jännittyneitä, ne ovat erityisen äänekkäitä ja ne pitävät pään töyhtöään kohotettuna. Ravintonaan laji käyttää marjoja ja hedelmiä sekä hyönteisiä. Töyhtöelenian pesä on kuppimainen ja sijaitsee oksalla melko lähellä maanpintaa. Naaras munii kaksi munaa, ja joskus pesimäkaudessa on samalla parilla kaksi pesintää. == Lähteet == Luokka:59.3 Linnut Luokka:Tyrannit
Vaniljasyndrooma

Vaniljasyndrooma on Tuija Lehtisen kirjoittama nuortenkirja vuodelta 1990. Se ilmestyi vielä uusintapainoksena vuonna 2006. Kirja kertoo lukiota aloittavasta Millistä, jonka opettajavanhemmat ovat matematiikkaihmisiä, mutta jonka omaan päähän minkäänlainen oppi ei tunnu mahtuvan. ==Juonikuvaus== Milli kyllästyy elämään tiukan äitinsä valvovan silmän alla, ja lähtee Lettu- ystävänsä kanssa toiseen kaupunkiin lukioon. Hän saa kuitenkin nopeasti huomata, ettei lukio todellakaan ole häntä varten. Onneksi häntä on auttamassa uudessa kaupungissa asuva ottopoika, sekä silloin tällöin täysin käsittämätön Lettu. ==Henkilöt== *Milli - Milli on kirjan lukiota aloitteleva päähenkilö, joka pelkää uponneensa syvälle vaniljaan osaamatta tehdä mitään päätöksiä itse. Millin parhaat ystävät ovat Lettu ja Anki. *Ottopoika - Ottopoika on Millin uusi tuttava uudesta kaupungista. Hän asuu isoisänsä ja suuren koiransa kanssa keskellä metsää kuplatalossa. Ottopojan perhe asuu Hollannissa, jossa heillä on kukkakauppayritys. *Petteri Punakuontalo - Petteri on Millin luokkatoveri niin uudessa kuin vanhassakin kaupungissa. Hänellä on tulipunaiset hiukset ja paljon pisamia. Petteri on adoptoitu ja koska hän on hyvä matematiikassa, Millin äiti pitää hänestä. Petteri seurusteli jonkin aikaa Millin ystävän, Letun, kanssa, ja erottuaan hänen kanssaan alkoi tilittää tuskaansa Millille. *Lettu ja Anki - Lettu ja Anki ovat Millin parhaat ystävät, joista Lettu tuli Millin kanssa lukioon uuteen kaupunkiin. Anki jäi vanhaan ja heti koulun lopetettuaan meni naimisiin poikaystävänsä kanssa. Luokka:Tuija Lehtisen teokset Luokka:Suomalaiset nuortenkirjat Luokka:Vuoden 1990 kirjat
Suomen Purjehdus ja Veneily

Suomen Purjehdus ja Veneily ry () on vuoden 2011 alussa toimintansa aloittanut purjehduksen ja veneilyn kattojärjestö, joka syntyi kun Suomen Purjehtijaliitto ja Suomen Veneilyliitto yhdistyivät. Liittoon kuuluu yli 300 suomalaista pursiseuraa sekä 40 luokkaliittoa. Näissä on noin 64 000 henkilöjäsentä.https://spv.fi/spv/yhteystiedot/ Suomen Purjehdus ja Veneily ry on Vapaaehtoisen pelastuspalvelun valmiusjärjestö. ==Toiminta== Suomen Purjehdus ja Veneilyn tehtävä on tukea toiminnallaan seuroja ja luokkaliittoja, jotka tuottavat veneilypalveluja. Liitto huolehtii veneurheilun ja veneilyn harjoittamis- ja kehittämisedellytyksistä Suomessa sekä osallistuu niiden kehittämiseen kansainvälisissä järjestöissä. Järjestön toimisto sijaitsi vuoden 2016 loppuun Ahti Business Park -toimistorakennuksessa Espoon Haukilahdessa. Vuoden 2017 alusta toimisto sijaitsee Särkiniementiellä Lauttasaaressa. http://www.spv.fi/toimisto == Talous == Suomen Purjehdus ja Veneily on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 3 658 255 euroa. Vuosittainen tuki on ollut vuodesta 2023 lähtien 642 000 euroa. == Katso myös == *Luettelo suomalaisista pursiseuroista ==Lähteet== == Aiheesta muualla == * Suomen Purjehdus ja Veneily ry Purjehdus ja Veneily Luokka:Purjehdus Luokka:Suomalaiset vesiliikennejärjestöt
Erik Solbakken

Erik Solbakken (s. 17. marraskuuta 1984 Hemsedal, Norja) on norjalainen televisiopersoona ja juontaja Norjan yleisradiossa NRK:ssa. Hän juonsi Eurovision laulukilpailun Oslossa 2010 Nadia Hasnaouin ja Haddy N’jien kanssa. ==Aiheesta muualla== Luokka:Norjalaiset televisiojuontajat Luokka:Vuonna 1984 syntyneet Luokka:Elävät henkilöt
Kenta Shimizu

Kenta Shimizu (; s. 18. syyskuuta 1981) on japanilainen jalkapalloilija, pelipaikaltaan maalivahti. Hän on edustanut seuratasolla mm. J. Leaguessa pelaavaa Montedio Yamagataa, jota ennen hän on pelannut Kashiwa Reysolissa. == Lähteet == * Shimizun profiili The Guardianin sivuilla Shimizu, Kenta Shimizu, Kenta Shimizu, Kenta
Brightonin lelu- ja pienoismallimuseo

Brightonin lelu- ja pienoismallimuseo, ennen Sussexin lelu- ja pienoismallimuseo, on Brightonissa, Englannissa, Brightonin rautatieaseman alla sijaitseva museo. Christopher Littledale perusti museon vuonna 1990, ja sen kokoelmaan kuuluu nykyisin yli 10 000 lelua ja pienoismallia. Rautatiaseman holvikaaret rakennettiin vuonna 1845 tukemaan rautatieaseman edustaa. Paikkaa käytettiin aluksi olutpanimon tynnyreiden varastoimiseen. Alempi holvikäytävä, missä museon nykyinen sisäänkäynti sijaitsee, oli neljän vaunuhevosen ja maissisiilon majoituspaikka. Toisen maailmansodan aikana siellä oli Britannian armeijan päämajana. Säätiö hankki paikan vuonna 1990, mutta vasta lähes vuoden kunnostustöiden jälkeen museo voitiin avata. == Historia == Christopher Littledale, museon johtaja, perusti Brightonin lelu- ja pienoismallimuseon vuonna 1990 hyväntekeväisyyssäätiönä. Museon silloinen nimi oli Sussexin lelu- ja pienoismallimuseo. Toukokuussa 1998 museossa oli vuotoja, ja se jouduttiin sulkemaan saman vuoden marraskuussa. Railtrack- yhtiön urakoitsijat aiheuttivat vuodot, kun he puuttuivat vanhoihin salaojitusjärjestelmään rautatieaseman edustan ja taksialueen päällystystöiden aikana. Siihen aikaan Brightonin lelu- ja pienoismallimuseo oli Englannin ainoa lelumuseo. Brightonin lelu- ja pienoismallimuseo oli suljettuna kolmen vuoden ajan. Sen aikana Railtrackin ja sitä isännöivän osaston, Espacian, kanssa käytiin neuvotteluja. Lopulta Railtrack suostui käyttämään 130 000 puntaa museon vedeneristystöihin ja antamaan julkistamattoman summan korvaukseksi säätiölle. Museo avattiin uudelleen lokakuussa 2001. Marraskuussa 2004 Gloucesterin herttua vieraili museossa ja paljasti muistolaatan. Lokakuussa 2005 Brightonin lelu- ja pienoismallimuseo järjesti "Make History Fun" -kampanjan. Marraskuussa 2005 museo sai 1 594,70 punnan apurahan Surreyn, East Sussexin ja West Sussexin museovirastolta. Raha käytettiin tietokonetarvikkeiden ja lelujen erityistiedoista tehtävään tietokantaan. Vuoden 2005 syksyllä ja talvella museo kärsi taas vuodoista ja työt saatiin päätökseen vuonna 2006. == Hallintotapa == Brightonin lelu- ja pienoismallimuseo on itsenäinen, voittoa tavoittelematon järjestö ja se on rekisteröity hyväntekeväisyysjärjestöksi. Museon tämänhetkiset toimihenkilöt ovat: * Michael Gilkes * Alan Pett - toimihenkilöiden puheenjohtaja * Christopher Littledale - johtaja * Kenneth Mathews * Susan Diab * Wulf Never == Aiheesta muualla == *Museon virallinen sivusto Lelu- ja pienoismallimuseo Luokka:Yhdistyneen kuningaskunnan museot Luokka:Leikkikalut Luokka:Lelumuseot
Signaali

[File:Hunters signal horn-Sygnalowka.jpg|thumb|Metsästyksessä käytettävä signaalitorvi.]] Signaali on tietoa välittävä ilmiö tai merkki, jolla välitetään tieto lähettäjältä vastaanottajalle. Signaalit voivat olla laadultaan monenlaisia ilmiöitä. Signaali voi olla kertaluonteinen, toistuva tai jatkuva. Vastaanottajien joukko voi olla tarkasti rajoitettu, täysin määrittelemätön tai mitä tahansa näiden väliltä. Signaalit ovat viestinnän perusalkioita. Elektroniikassa ja tietoliikenteessä signaalit ovat olemukseltaan jännitteitä, sähkövirtaa tai sähkömagneettisia aaltoja. ==Esimerkkejä erilaisista signaaleista== * hälytyssireeni * videosignaali * koiran hajumerkki * hännän heilutus * haukku * välituntikello * internet- protokollan paketti * radion aikamerkki * kädenheilautus * silmänisku * nuijan kopautus * soidinlaulu ==Katso myös== * Digitaalinen signaalinkäsittely * Signaalitiedustelu * Signaali-kohinasuhde * Signaaligeneraattori * Signaaliliput * Signaali-lehti * Signaali tietotekniikassa Luokka:Viestintä ar:إشارة (توضيح) su:Sinyal (téhnik listrik) bg:Сигнал (пояснение) ca:Senyal en:Signal es:Signal (desambiguación) fr:Signal ko:신호 hr:Signal it:Segnale nl:Signaal ja:信号 no:Signal pt:Sinal ru:Сигнал (значения) simple:Signal sr:Signal sv:Signal ur:Signal zh:信号
Koillis-Grönlannin kansallispuisto

Koillis-Grönlannin kansallispuisto on Grönlannissa sijaitseva maailman suurin kansallispuisto. Puisto on samalla maailman suurin kuivan maan luonnonsuojelualue. Se perustettiin vuonna 1974 ja sen alue laajennettiin nykyiseen kokoonsa 972 000 km² vuonna 1988. Puisto on Grönlannin ainoa ja samalla maailman pohjoisin kansallispuisto, ja se kattaa koko Grönlannin koillisen rannikon, sekä suuren osan saaren sisämaasta. ==Maantiede== Puiston rajat ovat melko suorat. Sen eteläpuolella sijaitsee Sermersooqin kunta ja länsipuolella Avannaatan kunta, jonka raja on 45. läntisen pituuspiirin kohdalla. Suurin osa puistosta sijaitsee Grönlannin jääpeitteen päällä, mutta rannikolla ja pohjoisessa on myös jäättömiä alueita. ==Historia== Puisto avattiin 22. toukokuuta 1974, ja se käsitti Ittoqqortoormiitin asumattomat alueet. Vuonna 1988 puisto laajeni 272 000 neliökilometrillä ja saavutti nykyisen kokonsa. Tammikuussa 1977 puisto lisättiin kansainvälisten biosfäärialueiden verkostoon. Puiston nykyisten rajojen sisäpuolella sijaitsevat myös käytöstä poistetut Eismitten ja North Icen tutkimusasemat. ==Väestö== Puiston alueella sijaitsee tutkimusasemia, joista osa on toiminnassa ympäri vuoden ja osa vain kesäisin tai talvisin. Puiston alueella ei ole vakituista asutusta lukuun ottamatta tutkimusasemilla työskenteleviä tiedemiehiä. ==Eläimistö== Puiston rannikkoseudulla elää arviolta 5 000–15 000 myskihärkää sekä lukuisia jääkarhuja ja mursuja. Muita alueella eläviä nisäkkäitä ovat muiden muassa naali, kärppä, poro, sopuli, ja napajänis. Hirvet katosivat puistosta vuonna 1900 ja sudet vuonna 1934. Alueella tehdään kuitenkin satunnaisia susihavaintoja. Alueen vesissä elää muun muassa norppa, partahylje, grönlanninhylje, kuplahylje, sarvivalas ja maitovalas. Alueella lisääntyviä lintulajeja ovat muun muassa amerikanjääkuikka, valkoposkihanhi, lyhytnokkahanhi, haahka, kyhmyhaahka, tunturihaukka, tunturipöllö, pulmussirri, kiiruna ja korppi. ==Lähteet== == Aiheesta muualla == Luokka:Grönlannin maantiede Luokka:Kansallispuistot Luokka:Seulonnan keskeiset artikkelit
Şahan Gökbakar

Şahan Gökbakar (s. 22. lokakuuta 1980 İzmir, Turkki) on turkkilainen komedianäyttelijä. Hän on tullut kuuluisaksi Recep İvedik -elokuvien nimiroolista. == Filmografia == 2005 Geeni - Gen 2008 Recep İvedik - Recep İvedik 2009 Recep İvedik 2 - Recep İvedik 2 2010 Recep İvedik 3 - Recep İvedik 3 Recep İvedik -elokuva nousi Turkin suosituimpien komedioiden listalle. Elokuvasarja teki Şahanista kuuluisan Turkissa, ja myös vähän ulkomaillakin. ==Aiheesta muualla== * Luokka:Turkkilaiset näyttelijät Luokka:Vuonna 1980 syntyneet Luokka:Elävät henkilöt
88 Thisbe

88 Thisbe on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi, jonka C. H. F. Peters löysi vuonna 1866. Thisben läpimitta on 232 kilometriä, joten se on melko suuri päävyöhykkeen kohde. Asteroidin pyörähdysaika eli sen vuorokausi on noin kuusi tuntia. ==Lähteet== *JPL Small-Body Database Browser: 88 Thisbe *Discovery Circumstances: Numbered Minor Planets (1)-(5000): Minor Planet Center Luokka:Päävyöhykkeen asteroidit
103P/Hartley

103P/Hartley eli Hartley 2 on lyhytjaksoinen komeetta, jonka löysi australialainen Malcom Hartley 15. maaliskuuta 1986. Komeetan kiertoaika Auringon ympäri on 6,47 vuotta, ja komeetan ytimen läpimitan arvioidaan olevan 1,0–1,6 kilometriä. Komeetta menettää ainetta huomattavan nopeasti, minkä vuoksi se on luultavasti paitsi nuori, myös lyhytikäinen. Komeetan kokonaiseliniän arvellaan olevan vain noin 700 vuotta.http://resolver.caltech.edu/CaltechAUTHORS:20090916-122437821http://cometography.com/pcomets/103p.html Hartley 2 ohitti maapallon vain 0,12 AU:n etäisyydeltä 21. lokakuuta 2010. Komeetan odotettiin tällöin saavuttavan noin viiden magnitudin kirkkaudenhttp://www.aerith.net/comet/catalog/0103P/2010-mag2.gif eli näkyvän juuri ja juuri paljain silmin.Mikko Suominen: Hartley 2 on syksyn kiikarikomeetta. Tähdet ja Avaruus 6/2010 NASAn EPOXI-luotain (entinen Deep Impact) tutki komeetta Hartley 2:ta ohilennolla 4. marraskuuta 2010. Ohilennon aikana luotain suoritti laajan kemiallisen analyysin komeetasta irtoavasta aineesta, kuvasi ja kartoitti komeetan ytimen sekä tutki sen lämpötilaa.http://www.newsdesk.umd.edu/scitech/release.cfm?ArticleID=1564 http://epoxi.umd.edu/1mission/index.shtml Ohilennolla saatujen havaintojen mukaan komeetan ytimestä irtoaa hiilidioksidijään sublimoitumisen seurauksena suuret määrät löyhiä, vesijäästä muodostuvia "lumipalloja". Vastaavaa ilmiötä ei ole havaittu millään muulla lähietäisyydeltä kuvatulla komeetalla.http://science.nasa.gov/science-news/science-at- nasa/2010/18nov_cometsnowstorm/ == Lähteet == == Aiheesta muualla == *avaruus.fi keskustelua aiheesta *Ursan komeettajaoston 103P/Hartley 2 -sivu *IAU Minor Planet Center: Periodic Comet Numbers Luokka:Komeetat Luokka:Luotaimilla tutkitut komeetat
77 Frigga

77 Frigga on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi C. H. F. Peters vuonna 1862. Pikkuplaneetta sai nimensä skandinaavisen mytologian Frigga- jumalattaren mukaan. Friggan läpimitta on noin 69 kilometriä ja pyörähdysaika noin 9,01 tuntia. ==Lähteet== *JPL Small-Body Database Browser: 77 Frigga * *Discovery Circumstances: Numbered Minor Planets (1)-(5000): Minor Planet Center Luokka:Päävyöhykkeen asteroidit
Frigg (täsmennyssivu)

Frigg tai Frigga voi tarkoittaa seuraavia: *Frigg, jumalatar skandinaavisessa mytologiassa *Frigg, suomalais-norjalainen kansanmusiikkiyhtye *77 Frigga, asteroidi *S/S Frigga, vuonna 1916 uponnut ruotsalainen höyrylaiva *Friggs, Midsonan tuotemerkki
Miesten trap ammunnan maailmanmestaruuskilpailuissa 2010

Miesten trapin maailmanmestaruudesta ammuttiin 2.-3. elokuuta 2010. Henkilökohtaisen kilpailun voitti Espanjan Alberto Fernandez tuloksella 143 (121+22) ja joukkuekilpailun Italia tuloksella 361. Kultaa Alberto Fernandez Espanja (ESP) (Pellielo, Frasca, Fabbrizi) Hopeaa Aleksei Alipov Venäjä (RUS) (Li, Sun, Yu) Pronssia Jiří Lipták Tšekki (CZE) (Selva, Mancini, Amici) == Aikataulu == Suluissa Suomen aika (EEST) Päivä Aika Kierros Maanantai, 2. elokuuta, 2010 8.00–20.00 (9.00–21.00) Peruskilpailun 1. päivä Tiistai, 3. elokuuta, 2010 8.00–16.30 (9.00–17.30) Peruskilpailun 2. päivä Tiistai, 3. elokuuta, 2010 17.45 (18.45) Finaali == Ennätykset == Ennen MM-kilpailuiden alkua voimassa olleet maailmanennätykset: Peruskilpailu 125 Giovanni Pellielo Ray Ycong Marcello Tittarelli Lance Bade Pavel Gurkin David Kostelecký Massimo Fabbrizi Nikosia, Kypros Lahti, Suomi Suhl, Saksa Barcelona, Espanja Americana, Brasilia Granada, Espanja München, Saksa 1. huhtikuuta 1994 9\. kesäkuuta 1995 11\. kesäkuuta 1996 23\. heinäkuuta 1998 10\. elokuuta 2005 5\. lokakuuta 2006 15\. toukokuuta 2009 Finaali 149 (124+25) Karsten Bindrich Nikosia, Kypros 10. heinäkuuta 2008 Joukkue 368 (Pellielo, Venturini, Tittarelli) (Almudhaf, Meqlad, Al Faihan) Nikosia, Kypros Nikosia, Kypros 17. kesäkuuta 1995 6\. syyskuuta 2007 == Finaali == Urheilija Maa Perus- kilpailu Finaali Yhteensä Uusinta 1 Alberto Fernandez 121 22 143 2 Aleksei Alipov 122 20 142 2 3 Jiří Lipták 123 19 142 1 4 Giovanni Pellielo 123 18 141 5 Li Yajun 122 18 140 6 Jacob Turner 121 18 139 == Lähteet == * * * * * Luokka:Ammunnan maailmanmestaruuskilpailut 2010
100cc – The Greatest Hits of 10cc

100cc - The Greatest Hits of 10cc on englantilaisen rockyhtye 10cc:n kokoelma- albumi UK Records -levymerkille levytetystä materiaalista. Levy sisältää raitoja kahdelta ensimmäiseltä albumilta sekä ennen julkaisematonta materiaalia. Levyn kansiteksteissä levypomo Jonathan King varsin osuvasti vertaa 10cc:tä Beach Boys-yhtyeeseen. Levy oli viimeinen Kingin-tallin julkaisu, yhtye oli siirtynyt Mercury Recordsille ja julkaissut levymerkillä jo yhden albumin "The Original Soundtrack". King pyytää levyn teksteissä yleisöä jatkossakin ostamaan 10cc:n materiaalia. "UK Records on ylpeä, että he löysivät ja nimesivät 10cc:n ja että he uskoivat bändin menestykseen". == Kappaleet == A-puoli: # Rubber Bullets # Donna # The Dean And I # The Wall Street Shuffle # Silly Love B-puoli: # Waterfall # 4% Of Something... # Gismo My Way # Hot Sun Rock # Bee In My Bonnet # 18 Carat Man Of Dreams == Esittäjät == * Graham Gouldman (basso, kitara, laulu) * Eric Stewart (kitara, koskettimet, laulu) * Kevin Godley (rummut, laulu) * Lol Creme (kitara, koskettimet, laulu) Luokka:Vuoden 1975 kokoelma-albumit Luokka:10cc:n albumit
Miesten kaksoistrap ammunnan maailmanmestaruuskilpailuissa 2010

Miesten kaksoistrapin maailmanmestaruudesta ammuttiin 5. elokuuta 2010. Henkilökohtaisen kilpailun voitti Yhdysvaltain Joshua Richmond tuloksella 196 (146+50), joka on sivuava finaalimaailmaennätys, ja joukkuekilpailun Yhdysvallat tuloksella 433, joka on uusi joukkuemaailmanennätys. Lisäksi henkilökohtaisessa kilpailuissa toiseksi tullut Venäjän Vasily Mosin ampui sivuavan peruskilpailun maailmanennätyksen 147 pistettä. Kultaa Joshua Richmond Yhdysvallat (USA) (Richmond, Holguin, Crawford) Hopeaa Vasili Mosin Venäjä (RUS) (Mosin, Fokejev, Leibo) Pronssia Hu Binyuan Kiina (CHN) (Kneale, Scott, Wilson) == Aikataulu == Suluissa Suomen aika (EEST) Päivä Aika Kierros Torstai, 5. elokuuta, 2010 8.00–17.00 (9.00–18.00) Peruskilpailu Torstai, 5. elokuuta, 2010 18.00 (19.00) Finaali == Ennätykset == Ennen MM-kilpailuiden alkua voimassa olleet maailmanennätykset: Peruskilpailu 147 Michael Diamond Richard Faulds Ronjan Sodhi Hu Binyuan Pan Qiang Barcelona, Espanja Suhl, Saksa Belgrad, Serbia Minsk, Valko-Venäjä Dorset, Yhdistynyt kuningaskunta 19. heinäkuuta 1998 8\. kesäkuuta 2008 18\. kesäkuuta 2008 10\. kesäkuuta 2009 16\. toukokuuta 2010 Finaali 196 (147+49) Hu Binyuan Minsk, Valko-Venäjä 10. kesäkuuta 2009 Joukkue 430 (di Spigno, D'Aniello, Franzoni) (Holguin, Richmond, Eller) Nikosia, Kypros Maribor, Slovenia 3. syyskuuta 2007 13\. elokuuta 2009 == Finaali == Urheilija Maa Perus- kilpailu Finaali Yhteensä Uusinta Muuta 1 Joshua Richmond 146 50 196 FME (sivuava) 2 Vasili Mosin 147 46 193 30 3 Hu Binyuan 144 49 193 29 4 Jeffrey Holguin 144 48 192 5 Richard Bognar 145 45 190 6 Shih Wei-tin 145 43 188 == Lähteet == * * * * * Luokka:Ammunnan maailmanmestaruuskilpailut 2010
Kanen allas

Kanen allas (, ) on arktinen vesialue Grönlannin ja Kanadan pohjoisimman saaren Ellesmerensaaren välissä. Kanen allas on näiden saarten välisen, pidemmän Naresinsalmen levein osa. Etelässä Kanen allas liittyy Smithinsalmeen ja pohjoisessa Kennedyn kanaaliin. Kansainvälisen hydrografisen järjestön (IHO) merialuejaottelun (1953) mukaan Kanen allas on, kuten koko Naresinsalmikin, osa Baffininlahtea, jonka etelärajaksi on määritelty leveyspiiri 70°N ja jonka rannikon niemien mukaan määritelty pohjoislinja kulkee noin leveysasteen 82,3°N tienoilla, eli Pohjoisen jäämeren pääaltaan äärellä. Kanen altaan pinta-ala on noin 3 900 neliökilometriä. Meri on varsin matalaa, syvyys on enimmäkseen 180 metrin luokkaa. Merialueen jääolot ovat ankarat ja rajoittavat merenkulkua. Toisaalta varsin pysyvä ja vahva jääpeite estää jäävuoria kulkeutumasta Pohjoisen jäämeren puolelta etelään tai jatkamasta matkaansa, jos ne ovat irronneet merialueelle Grönlannin rannikon jäätiköistä. Kanen altaan jääolojen helpottuminen taas päästää jäävuoret kulkeutumaan vapaammin, ja lisää siten jäävuorien vaaraa merenkululle. Kanen allas on nimetty amerikkalaisen napatutkija Elisha Kanen mukaan, joka ylitti sen vuonna 1854 etsiessään Franklinin kadonnutta retkikuntaa. Itse Elisha Kane nimesi salmen Peabody Bayksi George Peabodyn mukaan, joka oli yksi retken päärahoittajista. ==Lähteet== ==Aiheesta muualla== *Opslag nr. 5. Geologiske kort 1:2 500 000, udsnit 5. Nares stræde. Kane Bassin. Ellesmere island eli Tanskan GEUSin geologinen kartta (1:2 500 000) Naresinsalmen alueesta osa- alueiden nimityksineen kuten Kanen altaasta (Kane Bassin)(De Nationale Geologiske Undergørelser for Danmark og Grønland -karttasarja) (geus.dk) Luokka:Grönlannin salmet Luokka:Nunavutin salmet Luokka:Grönlannin ja Kanadan raja
Veštševo

Veštševo () voi tarkoittaa seuraavia asioita Karjalankannaksella: * Heinjoen kirkonkylä () * Heinjoen asemanseutu () * Heinjoen rautatieasema () * Heinjoen lentokenttä ()
HD 81040

HD 81040 on melko paljon Aurinkoa muistuttava keltainen kääpiö Leijonan tähdistössä. Tähti sijaitsee 106,2 valovuoden päässä ja sen kirkkaus on 7,74 magnitudia, joten se ei näy paljain silmin. Tähden spektrityyppi on G2-3VStar : HD 81040, absoluuttinen kirkkaus +5,17 ja massa 0,96 Auringon massaa. Tähden luminositeetti on 0,81 Aurinkoa, säde 0,86 Auringon säteestä ja pintalämpötila 5 700 K. Tähden metallipitoisuus on 69% Auringosta. Uusin tähden ikä-arvio noin 4 180 miljoonaa vuotta, aiemman ollessa 800 miljoonaa vuotta. Tähdellä on massiivinen eksoplaneetta soikealla radalla HD 81040 b: a planet around a young disc star . == Eksoplaneetta HD 81040b== Eksoplaneetta HD 81040b on havaittu HARPS-nimisellä La Silan observatorion spektrografillaHD 81040 (The Extrasolar Planets Encyclopaedia). Nimi Massa ( M sin i Me) Etäisyys (AU) Kiertoaika (päivää) Eksentrisyys HD 81040 b >6,86 ± 0,71 1001,7 ± 7 1,94 0,526 ± 0,042 == Lähteet == == Aiheesta muualla == * The Extrasolar Planets Encyclopaedia: HD 81040 Luokka:Planeettajärjestelmät
Hall Basin

Hallin allas (, ) on Grönlannin ja Kanadan pohjoisimman saaren Ellesmerensaaren väliseen Naresinsalmeen kuuluva vesialue. Naresinsalmi on puolestaan Kansainvälisen hydrografisen järjestön (IHO) (1953) merialueiden rajalinjausten mukaan Baffininlahden pohjoisosan nimitys. Hallin allas on Naresisalmen pohjoisosassa sijaitseva leventymä, joka liittyy etelässä kapeampaan Kennedyn kanaaliin ja pohjoisessa Robesonin kanaaliin. Hall Basin on nimetty yhdysvaltalaisen löytöretkeilijän Charles Francis Hallin mukaan. ==Lähteet== ==Aiheesta muualla== *Opslag nr. 5. Geologiske kort 1:2 500 000, udsnit 5. Nares stræde. Kane Bassin. Ellesmere island eli Tanskan GEUSin geologinen kartta (1:2 500 000) Naresinsalmen alueesta, myös Hallin allas merkitty (De Nationale Geologiske Undergørelser for Danmark og Grønland -karttasarja) (geus.dk) Luokka:Grönlannin salmet Luokka:Nunavutin salmet Luokka:Grönlannin ja Kanadan raja
Guatemalan kuppakokeet

Guatemalan kuppakokeet olivat Yhdysvaltain vuosina 1946–1948 tekemiä ihmiskokeita, joissa lääkärit tartuttivat seksitauteja guatemalalaisiin vankeihin, sotilaisiin ja mielenterveyspotilaisiin näiden tietämättä. Tutkimuksen tarkoituksena oli luultavasti tutkia penisilliinin vaikutusta muun muassa kupan ja tippurin hoidossa ja ehkäisyssä. Tutkimusta varten tartutettuja prostituoituja käytettiin tartuttamaan sotilaita ja vankeja. Kun näin ei saatu tarpeeksi tartuntoja, tutkijat alkoivat rokottaa tartuntabakteereita suoraan henkilöiden elimistöön, ja mukaan otettiin sotilaiden ja vankien lisäksi potilaita psykiatrisesta sairaalasta. Tartutettuja oli noin 1 300 henkilöä, joista noin puolet saivat hoitoa löydetyn tutkimusmateriaalin mukaan. Lisäksi yli viidelle tuhannelle ihmiselle tehtiin kokeita, joiden tarkoitus oli parantaa diagnostiikkaa. Heidän joukossaan oli lapsia sekä Yhdysvaltain ilmavoimien henkilöstöä Guatemalassa olevasta tukikohdasta. Guatemalalaiset viranomaiset olivat antaneet Yhdysvalloille luvan tehdä kokeet. National Institutes of Healthin (NIH) johtajan Francis Collinsin mukaan Yhdysvalloissa toteutettiin noihin aikoihin 40 samantyyppistä projektia, joissa tauteja tartutettiin potilaisiin.http://www.independent.co.uk/news/world/americas/us-apologises- for-40s-syphilis-study-in-guatemala-2095794.html Toimintaa johti Yhdysvaltain terveysministeriön alainen lääkäri John Cutler (k. 2003), joka myöhemmin osallistui myös pahamaineisiin Tuskegeen kuppakokeisiin. Tiedot tutkimuksista salattiin 64 vuodeksi, kunnes Wellesley Collegen tutkija Susan M. Reverby löysi aineiston ja toimitti sen julkisuuteen vuonna 2010. Lokakuussa 2010 Yhdysvaltain presidentti Barack Obama pahoitteli tapahtunutta puhelimitse Guatemalan presidentti Alvaro Colomille ja tuomitsi epäeettisen menettelyn. Colomin mukaan kokeet olivat rikos ihmisyyttä vastaan, ja hän ilmoitti maansa harkitsevan asian viemistä kansainväliseen oikeuteen. Vuonna 2015 nostettiin siviilikanne Johns Hopkinsin yliopistoa, lääkeyhtiö Bristol-Myers Squibbia ja Rockefeller-säätiötä vastaan. Vuonna 2019 liittovaltion tuomioistuin Marylandissa päätti, että haastetut joutuvat vastaamaan kanteeseen oikeudessa. ==Lähteet== == Aiheesta muualla == * Records of Dr. John C. Cutler The U.S. National Archives and Records Administration. * The Guatemala Experiments Pacific Standard. 27.5.2015. Luokka:Ihmisoikeusloukkaukset Luokka:Lääketieteen etiikka Luokka:Seksuaalipolitiikka Luokka:Tieteelliset kokeet Luokka:Yhdysvaltain historia Kuppakokeet Luokka:1940-luku Luokka:Seksitaudit
All I Ever Wanted (albumi)

All I Ever Wanted on yhdysvaltalaisen laulajan, Kelly Clarksonin neljäs studioalbumi, joka julkaistiin 6. maaliskuuta 2009. Albumi debytoi ykkössijalla Billboard 200 -listalla, ja Suomessa se ylsi virallisen albumilistan sijalle 32. Albumi on myynyt platinaa Australiassa ja Kanadassa, sekä kultaa Britanniassa ja Irlannissa. Yhdysvalloissa albumia on myyty 893 000 kappaletta. == Kappaleet == # # # # # # # # # # # # # # == Arvostelut == * Allmusic: Allmusic review * Entertainment Weekly: B+Entertainment Weekly: Album review * Rolling Stone: Rolling Stone: Album review == Lähteet == Luokka:Vuoden 2009 albumit Luokka:Kelly Clarksonin albumit Luokka:Dr. Luken tuottamat albumit Luokka:Max Martinin tuottamat albumit
Riemannin–Stieltjesin integraali

Riemannin–Stieltjesin integraali on eräs Riemannin integraalin yleistys. Se on saanut nimensä Thomas Joannes Stieltjesin ja Bernhard Riemannin mukaan. Riemannin–Stieltjesin integraali voidaan määritellä joko summien tai ylä- ja alarajojen avulla. Tässä artikkelissa integraali on määritelty ylä- ja alarajojen avulla. Riemannin–Stieltjesin integraali on muotoa \int_{a}^{b} f(x) d g(x) , missä funktiota f kutsutaan integrandiksi ja funktiota g integraattoriksi. Integraali voi myös olla muotoa \int_{a}^{b} f(x) d \alpha . ==Määritelmä== Olkoon α kasvava funktio välillä [a,b]. Välin [a,b] osituksella P tarkoitetaan pistejoukkoa x_0,x_1, \cdots , x_n , missä a= x_0 ≤ x_1 ≤ \cdots ≤ x_n = b. Merkitään \Delta x_i = x_i - x_{i-1} , missä (i = 1, \cdots , n). Oletetaan, että f on rajoitettu reaalifunktio välillä [a,b]. Jokaisella osituksella P välillä [a,b] asetetaan M_i = sup f(x) (x_{i-1} ≤ x ≤ x_i) m_i = inf f(x) (x_{i-1} ≤ x ≤ x_i). Jokaiselle ositukselle P välillä [a,b] voidaan merkitä \Delta α = α(x_i) - α(x_{i-1}). On selvää, että \Delta α ≥ 0. Jokaiselle reaalifunktiolle f, joka on rajoitettu välillä [a,b], asetaan U (P, f, α) = \sum_{i=1}^{n} M_i \Delta \alpha_{i}, L (P, f, α) = \sum_{i=1}^{n} m_i \Delta \alpha_{i}. Jos inf U(P, f,\alpha) = sup L(P, f, \alpha) , missä supremum ja infimum otetaan kaikkien ositusten yli, niin yhteistä arvoa merkitään \int_{a}^{b} f d \alpha tai \int_{a}^{b} f(x) d \alpha(x) . Tätä kutsutaan funktion f Riemannin–Stieltjesin integraaliksi tai yksinkertaisemmin Stieltjesin integraaliksi \alpha:n suhteen yli välin [a,b]. == Riemannin–Stieltjesin integraalin yhteys Riemannin integraaliin== Merkitsemällä \alpha(x) = x nähdään, että Riemannin integraali on erikoistapaus Riemannin–Stieltjesin integraalista: \int_{a}^{b} f(x) d \alpha = \int_{a}^{b} f(x) dx . Yleisissä tapauksissa \alpha:n ei tarvitse olla jatkuva. == Riemannin–Stieltjesin integraalin ominaisuuksia== Riemannin–Stieltjesin integraalin ominaisuudet muistuttavat pitkälti Riemannin integraalin ominaisuuksia. Seuraavassa esitellään muuttujan vaihto sekä integraalin lineaariominaisuudet. ===Muuttujan vaihto=== Olkoon funktio f \in R välillä [a,b] ja g aidosti monotoninen ja jatkuva funktio, joka on määritelty välillä S=[a,b]. Oletetaan, että a = g(c) ja b = g(d) sekä funktiot h ja \beta ovat yhdistettyjä funktioita, jotka on määritelty seuraavasti h(x) = f [g(x)], \beta = \alpha[g(x)] , jos x \in S . Silloin funktio h \in R välillä S ja \int_{a}^{b} f d \alpha = \int_{c}^{d} h d \beta . ===Lineaariominaisuudet=== Jos f \in R(\alpha) ja g \in R(\alpha) välillä [a,b], niin c_1 f + c_2 g \in R(\alpha) välillä [a,b] ja \int_{a}^{b} (c_1 f + c_2 f)d \alpha = c_1 \int_{a}^{b} f d \alpha + c_2 \int_{a}^{b} g d \alpha . ==Katso myös == * Lebesgue–Stieltjes-integraali ==Lähteet== *Rudin W., Principles of Mathematical Analysis, 3rd edition, 1953 *Laitinen T., Riemann- Stieltjes-integraali, Pro gradu -työ, 2006 ==Kirjallisuutta== * Luokka:Integraalilaskenta
N-grammi

N-grammi on kielitieteessä käytetty käsite. Se on n merkin, morfeemin tai sanan mittainen jakso. Tavallisesti käytettyjä n-grammeja ovat muun muassa kahden merkin tai sanan mittaiset digrammit (n=2) ja kolmen merkin tai sanan mittaiset trigrammit (n=3). N-grammimallit ovat tapa rakentaa tilastollisia kielimalleja, joissa käytetään indeksointiyksiköinä vakiomittaisia peräkkäisiä merkkijonoja tai sanoja. Kieliteknologiassa n-grammeihin perustuvia kielimalleja on hyödynnetty muun muassa automaattisessa puheentunnistuksessa, sanan sanaluokan tai merkityksen määrittämisessä, oikeinkirjoituksen tarkistuksessa ja tiedonhaussa. == Esimerkki == Merkkeihin perustuvat n-grammit muodostetaan siten, että käsiteltävästä tekstistä muodostetaan kaikki n merkin mittaiset, peräkkäisistä merkeistä koostuvat merkkijonot. Merkkijonot sijaitsevat myös osittain päällekkäin. Esimerkiksi merkkijono Tampere voidaan jakaa 3-grameiksi seuraavasti: Tam amp mpe per ere Jokainen edellä mainituista 3-grammeista tallennetaan indeksiin aina erillisenä avainsanana. Silloin kun halutaan löytää indeksin avulla sellaiset dokumentit, jotka sisältävät merkkijonon Tampere, etsitään kaikki sellaiset dokumentit, jotka sisältävät 3-grammin ”Tam” kohdassa i, ”per” kohdassa i+3 ja ”ere” kohdassa i+4. == N-grammimallioletus == Merkkipohjaisessa n-grammimallissa oletuksena on, että kieli rakentuu säännönmukaisesta merkistöstä. Tähän merkistöön kuuluvat kaikki kirjoitetussa kielessä esiintyvät merkit, mukaan lukien välimerkit, välilyönnit sekä isot kirjaimet. Tästä johdetun n-grammimallioletuksen mukaan jokaisen merkin esiintyminen riippuu ainoastaan sen edellisestä merkistä. == N-grammit tiedonhaussa == Tiedonhaun onnistumisen kannalta on tärkeätä muodostaa n-grammit sellaisista kieltä kuvaavista sana- tai merkkijonoista, jotka ovat tarpeeksi pitkiä, jotta ne sisältävät tiedonhaun kannalta tärkeää informaatiota. Mitä pidempiä n-grammit ovat, sen enemmän ne sisältävät juuri lähdekielelleen ominaista informaatiota. Toisaalta hyvin pitkien n-grammien käyttäminen hakuindeksissä hidastaa indeksin tutkimista. Lisäksi pidempiin n-grammeihin mahtuu myös enemmän tunnistusvirheitä. N-grammimallien ongelma on se, että ne eivät huomioi pidemmän tähtäimen riippuvuuksia sanojen välillä: sanojen välisiä riippuvuuksia esiintyy kuitenkin useilla kielen eri rakennetasoilla. Lisäksi ne ovat myös varsin herkkiä käytetylle tekstiaineistolle, koska pienikin muutos aineistossa aiheuttaa sen, että mallit on opetettava uudelleen käytettävälle ohjelmistolle. == Lähteet == Luokka:Kieliteknologia Luokka:Tiedonhaku
Kansallisgalleria (Jerevan)

Kansallisgalleria on Tasavallan aukion laidalla sijaitseva museo Jerevanissa, Armenian pääkaupungissa.Aamulehti sivu B23, 1.10.2010 Kansallisgalleria perustettiin vuonna 1921. Siellä on tunnettujen eurooppalaisten, venäläisten ja armenialaisten yli 20 000 taideteoksen kokoelma. Yksi kuuluisimmista on Ivan Aivazovskin meriaiheinen kokoelma. Gallerian edessä on suihkulähde. Iltaisin klo 22.00-23.00 välisenä aikana se valaistaan värivaloin sekä tahdistetaan erilaisella musiikilla. == Lähteet == == Aiheesta muualla == Luokka:Armenian museot Luokka:Jerevanin rakennukset ja rakennelmat Luokka:Taidemuseot
Matenadaran

Matenadaran on Jerevanissa, Armenian pääkaupungissa oleva käsikirjoitusmuseo. Siellä on kirjojen ja käsikirjoitusten lisäksi satoja vuosia vanhoja miniatyyrejä. Miniatyyrikokoelma on noin 15 000 teoksen kokoinen ja se on ainutlaatuinen maailmassa.Aamulehti sivu B23, 1.10.2010 == Lähteet == == Aiheesta muualla == Luokka:Armenian museot Luokka:Jerevanin rakennukset ja rakennelmat
Cascades-patsaspuisto

Cascades-patsaspuisto () sijaitsee Armenian pääkaupungissa Jerevanissa. Puistossa sijaitsee muun muassa bolivialaisen kuvanveistäjän Boteron kissaveistos.Aamulehti sivu B23, 1.10.2010 Cascadesin valtavat portaat johtavat toisen maailmansodan muistomerkille. Puiston yhteydessä on Cafesjian modernin taiteen museo. == Lähteet == == Aiheesta muualla == Luokka:Jerevanin rakennukset ja rakennelmat Luokka:Veistospuistot
Äiti Armenia

Äiti Armenia () on Armenian pääkaupungissa Jerevanissa oleva suurikokoinen patsas. Se sijaitsee lähellä kaupungin ydinkeskustaa. Patsaan jalustassa toimii sotamuseo, joka avattiin vuonna 1950. Alun perin paikalla oli noin 17 metriä korkea Josif Stalinin patsas, joka pudotettiin jalustalta vuonna 1962. Tilalle pystytetty Äiti Armenia-patsas valmistui vuonna 1967 puolustamaan miekkansa kanssa jerevanilaisia ja muita armenialaisia.Aamulehti sivu B23, 1.10.2010 Patsas on jalustan kanssa noin 50 metriä korkea ja itse patsas on noin 22 metriä korkea. Patsas kuvaa Sose Mairig -nimistä naista, joka taisteli miekkoineen armenialaisten sotilaiden kanssa turkkilaisia vastaan. Patsas symboloi myös vanhemman naisen asemaa armenialaisessa sukuyhteisössä. Äiti Armenia on maan kansallishenkilöitymä. == Katso myös == * Äiti synnyinmaa (Volgograd) * Äiti synnyinmaa (Kiova) * Sosialistinen realismi == Lähteet == == Aiheesta muualla == Luokka:Jerevanin rakennukset ja rakennelmat Luokka:Muistomerkit Luokka:Kansallishenkilöitymät Luokka:Armenialainen kulttuuri
Tsitsernakaberd

Tsitsernakaberd () ) on Jerevanissa, Armenian pääkaupungissa sijaitseva armenialaisten kansanmurhan muistomerkki ja museo. Muistomerkki on rakennettu vuonna 1967, ja sen yhteydessä palaa ikuinen tuli.Aamulehti sivu B23, 1.10.2010 Museo avattiin vuonna 1995. Kansanmurhamuseoon on kerätty todisteita vuonna 1915 alkaneesta ja vuosia kestäneestä Osmanivaltakunnan toteuttamasta armenialaisten kansanmurhasta. Museossa on valokuvia sekä armenialaisen taiteilijan maalauksia. Muistomerkin ja museon yhteydessä on puisto, johon useat valtioiden päämiehet sekä kansainvälisen politiikan vaikuttajat ovat istuttaneet puun uhrien muistoksi. Myös Tarja Halonen on istuttanut sinne puun vuonna 2005, vaikka Suomi ei olekaan tunnustanut kansanmurhaa tapahtuneeksi. == Lähteet == == Aiheesta muualla == Luokka:Armenian museot Luokka:Jerevanin rakennukset ja rakennelmat Luokka:Historialliset museot
Kansallisgalleria

Kansallisgalleria voi viitata eri maiden keskeisiin taidemuseoihin: *Australian kansallisgalleria *Kansallisgalleria (Ateena) *Kansallisgalleria (Jerevan) *Kansallisgalleria (Suomi) *Nasjonalgalleriet, taidemuseo Oslossa *National Gallery (Lontoo) *National Gallery of Art, taidemuseo Yhdysvaltojen Washingtonissa *National Gallery of Scotland, taidemuseo Edinburghissa *Prahan kansallisgalleria, taidemuseo Tšekin tasavallassa *Tanskan valtiollinen taidemuseo, taidemuseo Kööpenhaminassa *Unkarin kansallisgalleria, taidemuseo Budapestissä
Gurdwara

Gurdwara on sikhien pyhä paikka, jossa osoitetaan kunnioitusta Guru Granth Sahibille, sikhien pyhälle kirjalle. Sitä varten on erityinen katettu valtaistuin. Kunnioituksen merkiksi rukoilijat istuvat lattialla, yleensä miehet ja naiset omina ryhminään. Pyhää kirjaa kunnioitetaan myös peittämällä pää ja jättämällä kengät gurdwaran ulkopuolelle. Gurdwaran yhteydessä on myös ruokala, langar, jossa saa ruokailla veloituksetta. Ruokalassa tarjoillaan vain kasvisruokaa, vaikka sikhiläisyys ei edellytä vegetarismia. == Lähteet == Luokka:Sikhiläinen kulttuuri Luokka:Sikhiläisyyden käytännöt Luokka:Uskonnolliset rakennukset
Prikaatiradio

pienoiskuva|Prikaatiradio LV 301Prikaatiradio on prikaatin alueella, noin 7–10 × 10–20 km -laajuisella alueella toimimaan tarkoitettu yleensä VHF-puheradio. 1960-luvun lopun ja 1970-luvun teknisissä ratkaisuissa monet prikaatiradiot ovat pataljoonaradioita, joihin on lisätty jälkikäteen lisälaitteena tehovahvistin radiolähettimeen pataljoonaradiota suuremman kantaman saavuttamiseksi. Suomen puolustusvoimissa prikaatiradiot merkitään tunnuksella LV 3xx. 1960-luvun lopussa ja 1970-luvun alussa huomattiin, että oli edullista, että pataljoonaradiot ja prikaatiradiot olisivat perustaltaan samoja laitteita koska kaikki prikaatin toiminta-alueen kenttäradiot olisivat taajuuden ja moduloinnin osalta yhteensopivia keskenään koko yleensä laajalla 30–80 MHz aaltoalueella. Suomen puolustusvoimien uusin prikaatiradio on tanskalaista lisenssivalmistusta oleva LV 341, joka perustuu israelilaisen Tadiranin tekniikkaan. Suomalaisessa versiossa on esikuvaansa verrattuna lisäpiirteitä, jotka mahdollistavat sen käyttämisen esimerkiksi erittäin kovissa pakkasolosuhteissa. Prikaatiradio Taajuusalue Kanavaväli Modulointi Kanavasuuntaisuus Lähetystehot ja kantama Järjestelmä Tekninen perusta LV 341 30,000–107,975 kHz 25 kHz FM simplex yhtymän viestijärjestelmä-2 2000-luku Tadiranin tekniikka Tanskassa lisenssivalmistettuna LV 317M 30,00–75,95 MHz 25 kHz FM simplex yhtymän viestijärjestelmä-1 1990-luku LV 217 LV 317 30,00–75,95 MHz 50 kHz FM simplex 1970-luvun ja 1980-luvun viestijärjestelmät AN/PRC-77 LV 308 36,0–46,0 MHz 100 kHz FM simplex LW 305:n 1–1,5 W + 50 W:n tehovahvistin, 50 km 1960-luvun viestijärjestelmät LV 305 lisättynä 50 W:n lähetystehovahvistimella, massansa vuoksi enää vain ajoneuvoradio LV 306 36,0–46,0 MHz 100 kHz FM simplex LV 305:n 1–1,5 W + 10 W tehovahvistin, 15 km 1960-luvun viestijärjestelmät LV 305 lisättynä 10 W:n lähetystehovahvistimella LV 305 36,0–46,0 MHz 100 kHz FM simplex 1–1,5 W, 7–25 km antennista riippuen 1960-luvun viestijärjestelmät LV 302 47,0–57,0 MHz 100 kHz; 10 kanavaa välillä 47,0–48,0 MHz, numerot 75–85 yhteisiä LV 301:n kanssa FM simplex 1,6 W tai 4 W, 6 km marssiantennilla, 10 km normaaliantennilla ja 20 km dipoliantennilla 1960-luvun viestijärjestelmät LV 301 LV 301 39,6–48,0 MHz 100 kHz; 10 kanavaa välillä 47,0–48,0 MHz, numerot 75–85 yhteisiä LV 302:n kanssa FM simplex 1,6 W tai 4 W, 6 km marssiantennilla, 10 km normaaliantennilla ja 20 km dipoliantennilla 1960-luvun viestijärjestelmät ==Lähteet== Luokka:Prikaatiradio
Saint-Remy-en-Bouzemont-Saint-Genest-et-Isson

Saint-Remy-en-Bouzemont-Saint-Genest-et-Isson on kunta Marnen departementissa Champagne-Ardennen hallintoalueella Ranskassa. Kunta kuuluu Vitry-le- Françoisin arrondissementtiin ja Saint-Remy-en-Bouzemont-Saint-Genest-et- Issonin kantoniin. Kunnassa oli 596 asukasta vuoden 2007 väestönlaskennassa ja väestötiheys oli 273 as./km². Saint-Remy-en-Bouzemont-Saint-Genest-et-Issonin pinta-ala on 21,85 neliökilometriä. Saint-Remy-en-Bouzemont-Saint-Genest-et- Issonin naapurikuntana idässä on Arrigny, etelässä Outines, lounaassa Drosnay, lännessä Gigny-Bussy, luoteessa ja pohjoisessa Arzillières-Neuville sekä koillisessa Moncetz-l'Abbaye. Saint-Remy-en-Bouzemont-Saint-Genest-et- Issonista on matkaa Moncetz-l'Abbayeen 2,5 kilometriä, Isle-sur-Marneen 3,6 km, Cloyes-sur-Marneen 3,9 km, Arzillières-Neuvilleen 4,4 km, Arrignyyn 4,7 km, Norroisiin 4,9 km ja Larzicourtiin 5,1 km. Ranskan pääkaupunkiin Pariisiin on matkaa 172 km. Saint-Remy-en-Bouzemont-Saint-Genest-et-Isson syntyi vuonna 1836, kun Saint-Remy-en-Bouzemontin, Saint-Genestin ja Issonin kunnat yhdistyivät. == Väkiluvun kehitys == Vuosi Väkiluku Vuosi Väkiluku 1968 540 1990 665 1975 609 1999 592 1982 670 2007 596 Lähde: == Lähteet == == Aiheesta muualla == * Saint-Remy-en-Bouzemont-Saint-Genest-et-Isson INSEEn sivuilla * Saint-Remy-en-Bouzemont-Saint-Genest-et-Isson Lion1906:n sivuilla Luokka:Marnen kunnat
Battery Park

thumb|right|Ilmakuva Battery Parkista Battery Park on 10 hehtaarin kokoinen julkinen puisto New Yorkissa Manhattanin eteläosassa. Puisto on saanut nimensä patteritykistöstä, jonka hollantilaiset ja brittiläiset asettivat sinne suojellakseen aluetta. Alueella sijaitsee Castle Garden -puisto ja John Ericssonin patsas. Puiston luoteisosassa sijaitsee Battery Park City. == Aiheesta muualla == Luokka:Manhattanin puistot Luokka:Lower Manhattan
Beppo Levin lause

Beppo Levin lause on mittateoriaan ja erityisesti Lebesguen mittaan liittyvä tulos. Lause on nimetty italialaisen matemaatikon Beppo Levin (1875–1961) mukaan. == Lause == ;LähdeHolopainen, Ilkka: Mitta ja integraali s. 53–54 Olkoon E\subset \R^{n} mitallinen ja f_j:E\rightarrow\dot{\R} mitallisia s.e. f_j\geq 0. Tällöin \int_{E}(\sum_{j\in\N} f_j)= \sum_{j\in\N} \int_{E} f_j. Toisin sanoen, positiivistermisen sarjan saa integroida termeittäin. == Katso myös == * Borel-joukko * Integraali == Lähteet == Luokka:Mittateoria
Oripään kirkko

Oripään kirkko on Pöytyän seurakunnan kirkko Oripäässä Varsinais-Suomessa. Vuoden 2016 loppuun asti kirkko oli Oripään seurakunnan kirkko. Vuonna 1821 rakennettu kirkko on muodoltaan erivartinen, tornillinen ristikirkko. Intendentinkonttorissa Charles Bassin johdolla suunniteltu puurakenteinen, pyörökaarisilla ikkunoilla varustettu kirkko on tyyliltään uusklassistinen ja melko vaatimaton, mutta säilynyt rakentamisaikansa asussa. Kirkko on seurakunnan kolmas, ja saarnatuoli vuodelta 1675 on edellisestä kirkosta samoin kuin vanhin kirkonkello, joka on vuodelta 1750. Alttaritaulun on maalannut Emil Rautala vuonna 1929. Kirkkoa ja hautausmaata kiertää kivinen aita, jonka pyramidikattoinen puinen porttihuone lienee samanikäinen kirkon kanssa. Sankarihautojen muistomerkin on suunnitellut kuvanveistäjä Viljo Syrjämä. Kirkko sijaitsee Oripään keskustasta Yläneelle menevän maantien (seututie 210) varrella kantatie 41:n risteyksen tuntumassa. Museovirasto on määritellyt kirkon yhdeksi Suomen valtakunnallisesti merkittävistä rakennetuista kulttuuriympäristöistä. Oripään kirkossa on Hans Heinrichin rakentamat 12-äänikertaiset urut vuodelta 1973. Niiden julkisivu on vanhoista, Jens Zachariassenin vuonna 1894 rakentamista uruista. Oripää sh 2011.JPG|Sankarihaudat _1939 - 1944 Pro Patria_. Oripää church 01.JPG|Kirkkomaalle kuljetaan porttirakennuksen läpi. Oripää church 06.JPG|Torni. Oripää church 10.JPG|Kirkko lounaasta. ==Lähteet== == Aiheesta muualla == Luokka:Oripää Luokka:Suomen puiset ristikirkot Luokka:Varsinais-Suomen kirkkorakennukset Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen 1820-luvulla rakennetut kirkot